Številka: 110-10/2020/2

Datum: 31. 8. 2020

Na podlagi prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US in [22/19](http://www.uradni-list.si/1/objava.jsp?sop=2019-01-0914) – ZPosS) in 7. odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF)

**Upravna enota Nova Gorica,** Trg E. Kardelja 1, 5102 Nova Gorica

objavlja prosto strokovno-tehnično delovno mesto za nedoločen čas, s 4 mesečnim poskusnim delom

**FINANČNIK VII/2-II**

**(šifra delovnega mesta 304) v Skupni finančni službi, za nedoločen čas, s 4 mesečnim poskusnim delom.**

Kandidati, ki se bodo prijavili na to delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) – smer: ekonomija ali

najmanj visokošolsko strokovno izobraževanje (prva bolonjska stopnja)/visokošolska

strokovna izobrazba (prva bolonjska stopnja) – smer: ekonomija ali

najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja ) – smer: ekonomija;

* najmanj 3 leta delovnih izkušenj.

Delovne izkušnje so delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Naloge delovnega mesta:

* zbiranje, urejanje ter pripravljanje podatkov za izdelavo analize o finančnem poslovanju proračunskega uporabnika;
* sodelovanje pri nalogah povezanih s pripravo predloga proračuna;
* preverjanje skladnosti in knjiženje kratkoročnih in dolgoročnih obveznosti na podlagi knjigovodske listine (e-račun, pogodba, naročilnica, potni nalog) z zakonskimi določili;
* vodenje poslovnih knjig;
* usklajevanje analitične in sintetične evidence;
* pripravljanje letnih poročil;
* opravljanje nalog povezanih z blagajniškim poslovanjem;
* sodelovanje pri oblikovanju sistemskih rešitev in najzahtevnejših gradiv;
* sodelovanje z drugimi UE, ki so vključene v skupno finančno službo, ki je organizirana v okviru UE NG;
* opravljanje drugih nalog podobne zahtevnosti po nalogu vodje ali načelnika;
* sodelovanje pri pripravi zahtevnih analiz, razvojnih projektov, informacij, poročil in drugih zahtevnih gradiv.

Osnovni plačni razred delovnega mesta referent je 35 (1.670,94 EUR bruto).

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu, ter na kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da za namen postopka zaposlitve dovoljuje Upravni enoti Nova Gorica pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis v obliki Europass ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prednost pri izbiri bodo imeli kandidati z izkušnjami na področju finančnega poslovanja v javnem sektorju.**

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas s polnim delovnim časom s 4 mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Upravne enote Nova Gorica na Trgu E. Kardelja 1 v Novi Gorici oziroma v drugih njenih uradnih prostorih.

Kandidat vloži prijavo v pisni obliki napriloženem obrazcu **»**[**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev«**, ki jo pošlje v zaprti ovojnici z označbo: »Za javno objavo za delovno mesto finančnik VII/2-II (šifra DM 304) – v Skupni finančni službi, št. 110-10/2020« **na naslov:** Upravna enota Nova Gorica, Trg E. Kardelja 1, 5102 Nova Gorica, in sicer v roku **5 dni po objavi** na osrednjem spletnem mestu državne uprave GOV.SI (Prosta delovna mesta v državni upravi) <https://www.gov.si/zbirke/delovna-mesta/> in **Zavoda Republike Slovenije za zaposlovanje**.

Za pisno obliko prijave se šteje tudi elektronska oblika, poslana **na elektronski naslov**: ue.novagorica@gov.si, pri čemer veljavnost prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni, najkasneje v roku 8 dni po opravljeni izbiri.

Obvestilo o končanem postopku objave bo objavljeno na spletni strani portala GOV.SI (prosta delovna mesta v državni upravi <https://www.gov.si/zbirke/delovna-mesta/>)

Informacije o izvedbi javnega natečaja dajeta Romina Lipicer (tel. št. 05/33 06 122) in Matejka Vižintin (tel. štev. 05/33 06 121).

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Andrej Markočič

 načelnik